Juuso Hietanen

Juuso Hietanen (s. 14. kesäkuuta 1985 Hämeenlinna ) on uransa päättänyt suomalainen jääkiekkopuolustaja.

Maajoukkueessa Hietanen on pelannut kahdeksat maailmanmestaruuskilpailut ja kolmet olympialaiset. Hän voitti sekä MM- että olympiakultaa vuonna 2022.

 Seurajoukkueura 
Hietanen debytoi SM-liigassa ensimmäistä kertaa kaudella 2003–2004 HPK:ssa kahden ottelun verran, ilman tehopisteitä. Suurin osa kaudesta meni kuitenkin A-junioreissa. NHL:n työsulkukaudella 2004–2005 Hietanen vuokrattiin Pelicansiin, missä hän pelasi jopa ykköspakkiparina Erik Kakon rinnalla. Hietasen peli ei kuitenkaan sujunut odotetusti, ja hän pelasi välillä kolme ottelua Mestiksessä Järvenpään Haukoissa, kunnes palasi joulutauon jälkeen HPK:oon ja aloitti varusmiespalveluksensa Parolassa. Hietanen pelasi lopulta HPK:ssa yhdeksän ottelua ja sai yhden syöttöpisteen.

Kaudella 2005–2006 Hietanen pelasi 55 ottelua ja teki niissä tehot 2+10. Hietanen kruunasi kauden voittamalla HPK:n kanssa sen seurahistorian ensimmäisen Suomen mestaruuden. Kaudella 2006–2007 hän pelasi HPK:n ykköspakkiparissa yhdessä Mikko Mäenpään kanssa ja he muodostivat yhden SM-liigan toimivimmista puolustajapareista.

Kaudeksi 2007–2008 Hietanen suuntasi Ruotsin Elitserieniin, Brynäs IF:n joukkueeseen. Kaudeksi 2010–2011 hän siirtyi Elitserien-seura HV71:een. 

Kaudeksi 2011–2012 Hietanen siirtyi KHL:n Torpedo Nižni Novgorodiin. Kaudella 2011–2012 Hietanen teki tehot 5+23=28 47 pelissä. Kaudella 2012–2013 hän teki 52 pelissä tehot 4+19=23. Kaudella 2013–2014 Hietanen oli KHL:n puolustajien pistepörssin toinen tehoilla 10+22=32.

Kaudeksi 2015–2016 Hietanen siirtyi kaksivuotisella sopimuksella KHL-joukkue Dinamo Moskovan riveihin. Keväällä 2017 Hietanen teki kaksivuotisen jatkosopimuksen seuran kanssa. Toukokuussa 2019 Hietanen solmi vuoden jatkosopimuksen seuran kanssa. Tuleva kausi 2019–2020 on hänelle viides seurassa ja yhdeksäs KHL:ssä. Helmikuussa 2020 Hietanen solmi vuoden mittaisen jatkosopimuksen Dinamon kanssa. Kausi 2019–2020 oli Hietasen tilastollisesti paras KHL:ssä. Hietanen teki 60 runkosarjaottelussa tehot 13+25=38. Hän sijoittui KHL:n puolustajien pistepörssissä kolmanneksi, heti Mikko Lehtosen ja Slava Voinovin jälkeen. Kausi 2020–2021 jäi näin ollen Hietasen KHL-uran viimeiseksi. 

Kaudeksi 2021–2022 Hietanen siirtyi vuoden sopimuksella National League -joukkue HC Ambrì-Piottaan. Hietanen toimii joukkueessa varakapteenina, silloin kun joku vakiokapteenistosta on poissa pelistä tai loukkaantunut.

Hietanen palasi kasvattajaseuraansa HPK:hon 15 vuoden jälkeen 2+1-vuotisella sopimuksella huhtikuussa 2022. Hänet nimettiin joukkueen kapteeniksi kaudeksi 2022–2023. Maaliskuussa 2024 Hietanen käytti sopimuksessaan olleen option ja teki HPK:n kanssa vuoden mittaisen jatkosopimuksen.

 Maajoukkueura 
Hietanen on osallistunut MM-kilpailuihin vuosina 2010, 2012, 2013, 2014, 2015, 2016 ja 2017 sekä 2022. Lisäksi hän pelasi Sotšin olympialaisissa 2014 sekä Peyongchangin talviolympialaisissa 2018.https://www.olympiakomitea.fi/2018/01/24/suomen-joukkue-pyeongchangin-talviolympialaisiin/ Hietanen voitti Pekingin olympialaisissa 2022 olympiakultaa ja saman vuoden maailmanmestaruuskisoissa kultaa.

 Muuta 
Juuso Hietanen on ensimmäinen suomalainen kolmannen sukupolven pääsarjakiekkoilija. Hänen isänsä Juha Hietanen pelasi SM-liigaa HPK:ssa kaudella 1983–1984 ja isoisänsä Aarno Hietanen pelasi Hämeenlinnan Tarmossa kaudesta 1949–1950 kauteen 1958–1959 SM-sarjaa.

HPK on jäädyttänyt Juuson isän Juha Hietasen pelinumeron 17. SM-liigan käytäntöjen mukaisesti kuitenkin myös Juusolla on Juhan poikana lupa pelata HPK:ssa numerolla 17.

Jääkiekkoilija Marko Tuulola on Juuso Hietasen isän serkku ja Eetu Tuulola sekä Joni Tuulola ovat Juuso Hietasen pikkuserkkuja. Kansainvälisen jääkiekkoliiton hallituksen jäsen ja MM-kisojen pääsihteeri Heikki Hietanen on Juuso Hietasen setä.

 Tilastot 
 2002–2003  HPK  A-SM  14  0  3  3  10  –  –  –  –  – 2003–2004  HPK  A-SM  41  5  15  20  22  –  –  –  –  –   HPK  SM-liiga  2  0  0  0  0  –  –  –  –  –   Suomi U20  Mestis  3  0  0  0  0  –  –  –  –  – 2004–2005  HPK  A-SM  22  10  13  23  20  –  –  –  –  –        JMM  6  1  1  2  2   HPK  SM-liiga  9  0  1 1  2  –  –  –  –  –   Haukat  Mestis  3  0  0  0  0  –  –  –  –  –   Pelicans  SM-liiga  15  0  0  0  4  –  –  –  –  – 2005–2006  HPK  A-SM  5  2  2  4  8  –  –  –  –  –   HPK  SM-liiga  55  2  10  12  30  13  2  1  3  4  2006–2007  HPK  SM-liiga  49  5  16  21  28  9  0  4  4  6  2007–2008  Brynäs IF  Elitserien  54  6  20  26  59  –  –  –  –  – 2008–2009  Brynäs IF  Elitserien  54  3  15  18  44  4  0  1  1  0 2009–2010  Brynäs IF  Elitserien  55  12  17  29  20  5  1  0  1  14        MM  2  0  0  0  0 2010–2011  HV71  Elitserien  55  10  23  33  18  4  0  1  1  0 2011–2012  Torpedo Nižni Novgorod  KHL  47  5  23  28  18 13 4  4  8  8        MM  10  1  4  5  0 2012–2013  Torpedo Nižni Novgorod  KHL  52  4  19  23  24  –  –  –  –  –        MM  10  0  3  3  8 2013–2014  Torpedo Nižni Novgorod  KHL  54  10  22  32  18  7  0  3  3  0        OK  6  1  0  1  0	                             MM  10  2  4  6  6 2014–2015  Torpedo Nižni Novgorod  KHL  57  8  19  27  32  5  0  0  0  0        MM  8  0  0  0  2  2015–2016  Dinamo Moskova  KHL  57  8  8  16  43  10  1  0  1  2        MM  10  0  4  4  6  2016–2017  Dinamo Moskova  KHL  57  12  18  30  22  9  1  2  3  6        MM  10  2  1  3  0  2017–2018  Dinamo Moskova  KHL  47  8  12  20  22  –  –  –  –  –        OK  5  1  1  2  4  2018–2019  Dinamo Moskova  KHL  55  6  13  19  14  11  1  1  2  4 2019–2020  Dinamo Moskova  KHL  60  13  25  38  28  6  0  3  3  0 2020–2021  Dinamo Moskova  KHL  55  6  20  26  14  10  1  0  1  4 2021–2022  HC Ambrì-Piotta  NL  50  2  17  19  12  3  0  1  1  0        OK  6  0  2  2  4                                 MM  10  1  0  1  0  2022–2023  HPK (C)  SM-liiga  47  4  14  18  14  –  –  –  –  – 2023–2024  HPK (C)  SM-liiga  54  4  6  10  16  –  –  –  –  –  2024–2025  HPK (A)  SM-liiga  48  0  10  10  10  3  0  0  0  2 10 kautta  yhteensä  KHL  541  80  181  261  235  71  8  13  21  24 7 kautta  yhteensä  SM-liiga  279  15  57  72  104  25  2  5  7  12 3 kautta  yhteensä  Elitserien  218  31  75  106  141  23  1  7  8  24 1 kausi  yhteensä  NL  50  2  17  19  12  3  0  1  1  0

 Saavutukset 
 Kultaa Pekingin olympialaisista 2022 ja pronssia Sotšin olympialaisista 2014.
 Kultaa maailmanmestaruuskilpailusta 2022 sekä hopeaa maailmanmestaruuskilpailusta 2014 ja 2016.
 Suomen-mestaruus kaudella 2005–2006 Hämeenlinnan Pallokerhossa.
 Channel One Cup -turnauksen paras puolustaja joulukuussa 2015.

 Lähteet 

 Viitteet 

 Aiheesta muualla 

 Jatkoaika.comin pelaajakortti
 HPK.fi 


Luokka:Suomalaiset jääkiekkoilijat
Luokka:Suomalaiset olympiavoittajat
Luokka:Jääkiekon maailmanmestarit
Luokka:Vuonna 1985 syntyneet
Luokka:Elävät henkilöt
Luokka:Seulonnan keskeiset artikkelit